Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
Det er muligt at justere temperaturføler offset (tr0) i ”SETUP loop”. Afhængigt af målerens konfiguration kan denne funktion være deaktiveret, og menupunktet vil i dette tilfælde vise ”Off”.Det er muligt at indstille offset i intervallet -0,99…0,99 K. Ved tryk på primærtasten vil 0’et og fortegnet begynde at blinke, og det er nu muligt at skifte mellem – og +, hvilket på displayet vises ved at minustegnet hhv. blinker og slukker. Ved tryk på piletasterne skiftes der til cifrene på højre side af kommaet, dvs. det er ikke muligt at ændre værdien for første ciffer, da det gyldige interval er -0,99…0,99 K. Både første og anden decimal kan sættes til en værdi mellem 0 og 9. Læs mere om temperaturføleroffset i afsnit 7.3.Vær opmærksom på at indstille den ønskede offset-justering og ikke temperaturfølersættets fejl. Bidrager det valgte temperaturfølerpar med en fejl på -0,20 K, skal målerens offset sættes til 0,20 K.